### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. juni 2025 har vedtaget Magistratens foranstående indstilling af 17. juni 2025.

Enhedslisten de Rød-Grønnes byrådsgruppe kunne tiltræde indstillingen med undtagelse af sætningen "under forudsætning af overholdelse af indtægtskravet" i indstillingens beslutningspunkt 1.

Danmarksdemokraternes byrådsgruppe tog forbehold for indstillingens beslutningspunkt 2.

###

BORGERFORSLAG

Forslaget

Borgerne i [adresse] drømmer om et rekreativt område, et aktivt samlingssted, hvor vi har mulighed for at mødes på tværs af generationer og bruge naturen.

Vi har allerede udsted os stedet - et centralt placeret areal med oseaner af muligheder for fællesskab og naturoplevelser – beliggende mellem [adresse] og [adresse] (matr. nr. Kolt By, [adresse] 8bz, 8g, del af 8 og del af 6f). Denne arealet ligger desuden i midten af den sammenvoksede by, i nær tilknytning til skole, sportshaller, institutioner, offentlig transport samt beboelse.

Lokalbefolkningen har allerede navngivet området [adresse].

[adresse] vil samle byen og både kunne benyttes i dagtimerne, i fritiden og gerne som inspiration i sammenhæng med [adresse] (til f.eks. naturundervisning). Lokalbefolkningen har mange drømme, blandt andet en grundvandspark, skaterbane, outdoor idrætsaktivitet, yogaplads, shelter, bålplads, mulighed for at gå ture og et overdækket mødested. Området skal kædes sammen med den eksisterende Patricia Thygesen og som helhed give beboerne i [adresse] det grønne åndehul vi så brændende ønsker.

Vi foreslår derfor, at Aarhus Byråd giver borgerne i [adresse] deres fælled tilbage som ligger på arealet mellem [adresse] og [adresse] (matr. nr. Kolt By, [adresse] 8bz, 8g, del af 8 og del af 6f).

Bemærkninger

Området var i tidligere lokal- og kommuneplan udlagt til rekreativt areal i sin fulde størrelse. Det har derfor, siden 1980erne, været befolkningens klare forventning, at der her skulle laves et grønt og rekreativt område på arealet. Det har et tidligere byråd ændret på ved at udlægge området i kommuneplanen til boliger.

[adresse] er som lokalsamfund inddæmmet af [adresse], jernbane, [adresse] og motorvej, vores få tilbageværende grønne åndehuller er derfor uerstattelige, da byen ikke bare kan udvides. [adresse] ligger i midten af den nu sammenvoksede by, hvor vi så hastigt bliver flere, at vi netop mangler steder til at fremme fællesskab og sammenhængskraft. Samtidig er området med sårbare drikkevandsinteresser, fredet sø og vildtliv. Naturen betaler her prisen - det ønsker vi ikke.

Borgerforslag indsendt af: Anette Lassen, på vegne Kolt-Hasselager Fællesråd.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Borgerforslaget foreslår, at et areal, som i lokalområdet benævnes [adresse], gives til borgerne med henblik på etablering af område til outdooraktiviteter, skaterbane, overdækket mødested, mv.

Arealet er kommunalt ejet og indgår i igangværende lokalplanlægning for lokalplan 1230, som omfatter 25 parcelhuse og ca. 25 almene seniorboliger. Lokalplanområdet er omfattet af et indtægtskrav på 35-40 mio. kr.

Teknik og Miljø foreslår, under forudsætning af overholdelse af indtægtskravet, via dialog med fællesråd og lokalområde, at igangsætte en analyse af mulighederne for at omdisponere bebyggelsen inden for lokalplanområdet.

Opnås ikke en løsning, indgås fornyet dialog om programmering af den del af området syd for [adresse], som ikke er planlagt bebygget.

Teknik og Miljø foreslår endvidere, at muligheden for det foreslåede mageskifte, herunder at skabe den nødvendige helhed, undersøges mere dybdegående under hensyntagen til øvrige arealinteresser.

### Beslutningspunkter

Det indstilles:

At 1) Teknik og Miljø igangsætter en analyse af mulighederne for, under forudsætning af overholdelse af indtægtskravet (jf. afsnit 6), at omdisponere bebyggelse fra området syd for [adresse] til anden placering inden for lokalplanområdet.

At 2) Såfremt at-punkt 1) ikke kan resultere i en hensigtsmæssig løsning, indgås fornyet dialog om programmering af den resterende del af Bavnehøjparken under hensyn til fællesrådets og borgerforslagets ønsker til funktioner

At 3) Teknik og Miljø igangsætter analyse af mulighederne for det foreslåede mageskifte, herunder for at opnå hensigtsmæssig helhed, under hensyn til øvrige planmæssige hensyn fra Forslag til Kommuneplan 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 26-03-2025

Claus Poulsen: 2

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 26. marts 2025 om magistratsbehandling af forslaget.

Sagen bedes tilbagesendt byrådet via Magistraten.

Magistratsafdelingen for Kultur og Borgerservice og Magistratsafdelingen for Børn og Unge udarbejder notat.

Udvalg: Magistraten

Dato: 17-06-2025

Claus Poulsen: 8

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Magistratsafdelingen for Teknik og Miljøs indstilling af 2. juni 2025.

Venstre tog forbehold.